KOMISIJOS REGLAMENTAS (EB) Nr. 551/2005
2005 m. balandžio 11 d.
nustatantis papildomą sumą už pomidorus Čekijoje, Vengrijoje, Maltoje, Lenkijoje ir Slovakijoje pagal Reglamentą (EB) Nr. 416/2004
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 41 straipsnio 1 dalį,
atsižvelgdama į 2004 m. kovo 5 d. Komisijos reglamentą (EB) Nr. 416/2004, nustatantį pereinamojo laikotarpio priemones, susijusias su Tarybos reglamento (EB) Nr. 2201/96 ir Reglamento (EB) Nr. 1535/2003 taikymu dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo į Europos Sąjungą (1), ypač į jo 3 straipsnio 2 dalį,
kadangi:
(1)
Kaip praneša valstybės narės, pagal 2003 m. rugpjūčio 29 d. Komisijos reglamento (EB) Nr. 1535/2003 dėl Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą išsamių taikymo taisyklių nustatymo (2), 39 straipsnio 2 dalį paraiškose dėl pagalbos numatyti pomidorų kiekiai 2004-2005 prekybos metams, viršija Bendrijos ribą 1,5 %. Todėl 2004-2005 prekybos metais valstybėse narėse, kurios įstojo į Europos Sąjungą 2004 m. gegužės 1 d. ir neviršijo savo nacionalinės ribos, arba kurios viršijo nacionalinę ribą mažiau nei 25 %, bus išmokama papildoma suma.
(2)
2004-2005 prekybos metams nacionalinės ribos Čekijos Respublikoje, Vengrijoje, Maltoje, Lenkijoje ir Slovakijoje nebuvo viršytos. Todėl šiose šalyse turėtų būti išmokėta visa 8,62 EUR už toną papildoma pagalba.
(3)
2004-2005 prekybos metams Kipro gamintojai nepateikė paraiškų dėl pagalbos pomidorų perdirbimui. Todėl šioje valstybėje narėje 2004-2005 prekyboms metams papildoma pagalba neturi būti išmokama,
PRIĖMĖ ŠĮ REGLAMENTĄ:
1 straipsnis
Papildoma 8,62 EUR už toną suma pomidorų perdirbimui pagal Reglamento (EB) Nr. 416/2004 3 straipsnio 2 dalį išmokama per 2004-2005 prekybos metus Čekijos Respublikoje, Vengrijoje, Maltoje, Lenkijoje ir Slovakijoje.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. balandžio 11 d.